รัฐบาลไทย-ข่าวทำเนียบรัฐบาล-รายงานภาวะเศรษฐกิจการคลังประจำเดือนมีนาคม และไตรมาสที่ 1 ปี 2560
วันพฤหัสบดีที่ 27 เมษายน 2560
รายงานภาวะเศรษฐกิจการคลังประจําเดือนมีนาคม และไตรมาสที่ 1 ปี 2560
เศรษฐกิจไทยในเดือนมีนาคม และไตรมาสที่ 1 ปี 2560 ส่งสัญญาณขยายตัวในเกณฑ์ดี สะท้อนจากมูลค่าการส่งออกที่กลับมาขยายตัวเป็นบวกและการบริโภคภาคเอกชนที่ขยายตัวได้ดี
“เศรษฐกิจไทยในเดือนมีนาคม และไตรมาสที่ 1 ปี 2560 ส่งสัญญาณขยายตัวในเกณฑ์ดี สะท้อนจากมูลค่าการส่งออกที่กลับมาขยายตัวเป็นบวกและการบริโภคภาคเอกชนที่ขยายตัวได้ดี ส่วนหนึ่งได้รับปัจจัยสนับสนุนจากปริมาณการจําหน่ายรถยนต์นั่งที่ขยายตัวต่อเนื่องประกอบกับรายได้เกษตรกรที่แท้จริงที่ขยายตัวได้ในระดับสูงจากปริมาณผลผลิตและราคาสินค้าเกษตรกรรมที่ขยายตัวดีอย่างต่อเนื่อง”
นายกฤษฎา จีนะวิจารณะ ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยรายงานภาวะเศรษฐกิจการคลังประจําเดือนมีนาคม และไตรมาสที่ 1 ปี 2560 ว่า “เศรษฐกิจไทยในเดือนมีนาคม และไตรมาสที่ 1 ปี 2560 ส่งสัญญาณขยายตัวในเกณฑ์ดี สะท้อนจากมูลค่าการส่งออกที่กลับมาขยายตัวเป็นบวกและการบริโภคภาคเอกชนที่ขยายตัวได้ดี ส่วนหนึ่งได้รับปัจจัยสนับสนุนจากปริมาณการจําหน่ายรถยนต์นั่ง ที่ขยายตัวต่อเนื่องประกอบกับรายได้เกษตรกรที่แท้จริงที่ขยายตัวได้ในระดับสูงจากปริมาณผลผลิตและราคาสินค้าเกษตรกรรมที่ขยายตัวดีอย่างต่อเนื่อง” โดยมีรายละเอียดสรุปได้ดังนี้
เครื่องชี้เศรษฐกิจด้านการใช้จ่ายภาคเอกชนในเดือนมีนาคม และไตรมาสที่ 1 ปี 2560 มีสัญญาณดีขึ้น โดยการบริโภคภาคเอกชนซึ่งสะท้อนจาก ปริมาณการจําหน่ายรถยนต์นั่งในเดือนมีนาคม 2560 ขยายตัวต่อเนื่องเป็นเดือนที่ 3 ติดต่อกันที่ร้อยละ 40.4 ต่อปี ทําให้ไตรมาสที่ 1 ปี 2560 ขยายตัวร้อยละ 38.5 ต่อปี สอดคล้องกับปริมาณรถจักรยานยนต์จดทะเบียนใหม่ในเดือนมีนาคม 2560 ขยายตัวร้อยละ 3.0 ต่อปี ทําให้ไตรมาสที่ 1 ปี 2560 ปริมาณรถจักรยานยนต์จดทะเบียนใหม่ขยายตัวที่ร้อยละ 3.2 ต่อปี ส่วนหนึ่งเป็นผลจากรายได้เกษตรกรที่แท้จริงขยายตัวอย่างต่อเนื่อง โดยในเดือนมีนาคมและไตรมาสที่ 1 ปี 2560 ขยายตัวที่ร้อยละ 28.7 และ 18.4 ต่อปี ตามลําดับ สอดคล้องกับ ดัชนีความเชื่อมั่นผู้บริโภคเกี่ยวกับเศรษฐกิจโดยรวมในเดือนมีนาคม 2560 อยู่ที่ระดับ 65.1 ปรับตัวดีขึ้นเป็นเดือนที่ 4 ติดต่อกัน และสูงสุดในรอบ 15 เดือน ส่วนหนึ่งจากภาคการส่งออกและการท่องเที่ยวมีแนวโน้มปรับตัวดีขึ้น ประกอบกับราคาพืชผลทางการเกษตรหลายรายการปรับตัวดีขึ้น ส่งผลให้การจับจ่ายใช้สอยในหลายจังหวัดเริ่มขยายตัวดีขึ้นตามราคาสินค้าเกษตรที่ปรับตัวเพิ่มขึ้น
สําหรับการลงทุนภาคเอกชนในเดือนมีนาคม และไตรมาสที่ 1 ปี 2560 มีสัญญาณฟื้นตัว สะท้อนจากการลงทุนในหมวดเครื่องมือเครื่องจักรที่สะท้อนจาก ปริมาณจําหน่ายรถยนต์เชิงพาณิชย์ ขยายตัวต่อเนื่องเป็นเดือนที่ 3 ติดต่อกัน โดยในเดือนมีนาคม 2560 ขยายตัวร้อยละ 5.0 ต่อปี ส่งผลให้ในไตรมาสที่ 1 ปี 2560 ขยายตัวร้อยละ 5.3 ต่อปี นอกจากนี้ ปริมาณนําเข้าสินค้าทุน ในเดือนมีนาคม 2560 ขยายตัวร้อยละ 9.7 ต่อปี ต่อเนื่องจากเดือนก่อนหน้า ทําให้ไตรมาสที่ 1 ปี 2560 ปริมาณนําเข้าสินค้าทุนขยายตัวร้อยละ 1.2 ต่อปี สําหรับการลงทุนในหมวดก่อสร้าง สะท้อนจากดัชนีราคาวัสดุก่อสร้าง ในเดือนมีนาคม 2560 ขยายตัวอยู่ที่ร้อยละ 1.6 ต่อปี จากการเพิ่มขึ้นของดัชนีราคา ในหมวดเหล็กและผลิตภัณฑ์เหล็กปรับตัวสูงขึ้นร้อยละ 9.7 ต่อปี ทําให้ไตรมาสที่ 1 ปี 2560 ขยายตัวที่ร้อยละ 2.0 ต่อปี
ด้านมูลค่าการส่งออกสินค้ากลับมาขยายตัวเป็นบวก โดยในเดือนมีนาคม 2560 ขยายตัวที่ร้อยละ 9.2 ต่อปี โดยหมวดสินค้าสําคัญที่สนับสนุนการส่งออก ได้แก่ อิเล็กทรอนิกส์ เกษตรกรรม ผลิตภัณฑ์ยางพารา และเครื่องใช้ไฟฟ้า เป็นหลัก โดยตลาดที่ขยายตัวได้ดี ได้แก่ จีน CLMV ญี่ปุ่น และสหภาพยุโรป ส่งผลให้ไตรมาสที่ 1 ปี 2560 มูลค่าการส่งออกสินค้าขยายตัวร้อยละ 4.9 ต่อปี สําหรับมูลค่าการนําเข้า ในเดือนมีนาคม 2560 ขยายตัวสูงที่ร้อยละ 19.3 ต่อปี จากหมวดสินค้าสําคัญ เช่น สินค้าวัตถุดิบและกึ่งสําเร็จรูป สินค้าเชื้อเพลิง สินค้าทุนหักรายการพิเศษ (เครื่องบิน เรือ รถไฟ) เป็นสําคัญ เป็นผลทําให้ไตรมาสที่ 1 ปี 2560 มูลค่าการนําเข้าขยายตัวร้อยละ 14.8 ต่อปี ทั้งนี้ การส่งออกที่สูงกว่าการนําเข้าส่งผลให้ดุลการค้า ในเดือนมีนาคม 2560 เกินดุลที่ 1.6 พันล้านดอลลาร์สหรัฐ ทําให้ไตรมาสที่ 1 ปี 2560 ดุลการค้าเกินดุลที่ 4.1 พันล้านดอลลาร์สหรัฐ
เครื่องชี้เศรษฐกิจไทยด้านการผลิตในเดือนมีนาคม และไตรมาสที่ 1 ปี 2560 ส่งสัญญาณดีขึ้น โดยภาคการเกษตรสะท้อนจากดัชนีผลผลิตสินค้าเกษตรกรรม ที่ขยายตัวร้อยละ 20.1 ต่อปี โดยเป็นการขยายตัวในทุกหมวดสินค้า โดยเฉพาะหมวดพืชผลสําคัญที่ขยายตัวร้อยละ 28.2 ตามการขยายตัวของผลผลิตข้าวเปลือก ข้าวโพด และไม้ผล เป็นหลัก ส่งผลทําให้ไตรมาสที่ 1 ปี 2560 ดัชนีผลผลิตสินค้าเกษตรขยายตัวร้อยละ 7.1 ต่อปี นอกจากนี้ ดัชนีราคาสินค้าเกษตร ในเดือนมีนาคม และไตรมาสที่ 1 ปี 2560 ขยายตัวต่อเนื่องที่ร้อยละ 8.1 และ 12.1 ต่อปี ตามลําดับ โดยเพิ่มขึ้น ในหมวดพืชผลสําคัญจากราคายางพารา และราคาปาล์มน้ํามัน ที่ปรับตัวสูงขึ้นตามราคาน้ํามันดิบในตลาดโลก เป็นสําคัญ สําหรับภาคบริการ สะท้อนจากจํานวนนักท่องเที่ยวต่างประเทศที่เดินทางเข้าประเทศไทย ในเดือนมีนาคม 2560 กลับมาขยายตัวร้อยละ 2.0 ต่อปี โดยเป็นนักท่องเที่ยวที่ขยายตัวได้ดีจากรัสเซีย กลุ่ม CLMV เกาหลี อินเดีย และญี่ปุ่น เป็นหลัก ทําให้ไตรมาสที่ 1 ปี 2560 จํานวนนักท่องเที่ยวชาวต่างประเทศที่เดินทางเข้าประเทศไทยมีจํานวน 9.2 ล้านคน ขยายตัวร้อยละ 1.7 ต่อปี นอกจากนี้ ดัชนีความเชื่อมั่นภาคอุตสาหกรรม (TISI) เพิ่มขึ้นอยู่ที่ระดับ 87.5 โดยเป็นผลจากการเร่งผลิตสินค้าเพื่อรองรับการใช้จ่ายของผู้บริโภคในช่วงเทศกาลสงกรานต์ กอปรกับราคาสินค้าเกษตรที่ปรับตัวสูงขึ้นในหลายสินค้าช่วยส่งผลดีต่อบรรยากาศการจับจ่ายใช้สอย
ขณะที่เสถียรภาพเศรษฐกิจไทยยังอยู่ในเกณฑ์ดี โดยอัตราเงินเฟ้อทั่วไปและอัตราเงินเฟ้อพื้นฐานในเดือนมีนาคม 2560 ปรับตัวลดลงเป็นครั้งแรกในรอบ 3 เดือน อยู่ที่ร้อยละ 0.8 และ 0.6 ต่อปี ตามลําดับ ทําให้ ไตรมาสที่ 1 ปี 2560 อัตราเงินเฟ้อทั่วไป และอัตราเงินเฟ้อพื้นฐานขยายตัวร้อยละ 1.3 และ 0.7 ต่อปี ตามลําดับ นอกจากนี้ อัตราการว่างงานยังอยู่ในระดับต่ํา โดยในเดือนมีนาคมและไตรมาสที่ 1 ปี 2560 อยู่ที่ร้อยละ 1.3 และ 1.2 ของแรงงานรวม ตามลําดับ ขณะที่ สัดส่วนหนี้สาธารณะต่อผลิตภัณฑ์มวลรวมภายในประเทศ ณ สิ้นเดือนกุมภาพันธ์ 2560 อยู่ที่ระดับใกล้เคียงกับเดือนก่อนหน้าที่ร้อยละ 42.0 ซึ่งยังอยู่ภายใต้กรอบความยั่งยืนทางการคลังที่ตั้งไว้ ไม่เกินร้อยละ 60 สําหรับเสถียรภาพภายนอกยังอยู่ในระดับมั่นคงและสามารถรองรับความเสี่ยงจากความผันผวนของเศรษฐกิจโลกได้ สะท้อนจากทุนสํารองระหว่างประเทศ ณ สิ้นเดือนมีนาคม และสิ้นไตรมาสที่ 1 ปี 2560 อยู่ที่ระดับ 180.9 พันล้านดอลลาร์สหรัฐ ซึ่งคิดเป็นสัดส่วน 3.3 เท่าเมื่อเทียบกับหนี้ต่างประเทศระยะสั้น
เอกสารแนบ
“เศรษฐกิจไทยในเดือนมีนาคม และไตรมาสที่ 1 ปี 2560 ส่งสัญญาณขยายตัวในเกณฑ์ดี สะท้อนจากมูลค่าการส่งออกที่กลับมาขยายตัวเป็นบวกและการบริโภคภาคเอกชนที่ขยายตัวได้ดี ส่วนหนึ่งได้รับปัจจัยสนับสนุนจากปริมาณการจําหน่ายรถยนต์นั่งที่ขยายตัวต่อเนื่องประกอบกับรายได้เกษตรกรที่แท้จริงที่ขยายตัวได้ในระดับสูงจากปริมาณผลผลิตและราคาสินค้าเกษตรกรรมที่ขยายตัวดีอย่างต่อเนื่อง”
1. การบริโภคภาคเอกชนมีสัญญาณปรับตัวดีขึ้น สะท้อนจากยอดการจัดเก็บภาษีมูลค่าเพิ่ม ณ ราคาคงที่ในเดือนในเดือนมีนาคม 2560 ขยายตัวต่อเนื่องที่ร้อยละ 5.0 ต่อปี และเมื่อปรับผลทางฤดูกาลออก (m-o-m SA) พบว่า ขยายตัวร้อยละ 0.7 ต่อเดือน ทําให้ไตรมาสที่ 1 ปี 2560 ภาษีมูลค่าเพิ่ม ณ ราคาคงที่ ขยายตัวร้อยละ 3.4 ต่อปี และเมื่อปรับผลทางฤดูกาลออก (q-o-q SA) พบว่า ขยายตัวร้อยละ 2.5 ต่อไตรมาส สําหรับปริมาณรถจักรยานยนต์จดทะเบียนใหม่ในเดือนมีนาคม 2560 ขยายตัวถึงร้อยละ 3.0 ต่อปี ทําให้ไตรมาสที่ 1 ปี 2560 ปริมาณรถจักรยานยนต์จดทะเบียนใหม่ขยายตัวที่ร้อยละ 3.2 ต่อปี และเมื่อปรับผลทางฤดูกาลออก (q-o-q SA) พบว่า ขยายตัวร้อยละ 2.1 ต่อไตรมาส ขณะที่ปริมาณการจําหน่ายรถยนต์นั่งในเดือนมีนาคม 2560 ขยายตัวต่อเนื่องเป็นเดือนที่ 3 ติดต่อกันที่ร้อยละ 40.4 ต่อปี และเมื่อปรับผลทางฤดูกาลออก (m-o-m SA) พบว่า ขยายตัวร้อยละ 2.5 ต่อเดือน ทําให้ไตรมาสที่ 1 ปี 2560 ปริมาณการจําหน่ายรถยนต์นั่งขยายตัวร้อยละ 38.5 ต่อปี และเมื่อปรับผลทางฤดูกาลออก (q-o-q SA) พบว่า ขยายตัวร้อยละ 21.1 ต่อไตรมาส สอดคล้องกับ รายได้เกษตรกรที่แท้จริงในเดือนมีนาคม 2560 ขยายตัวต่อเนื่องที่ร้อยละ 28.7 ต่อปี ทําให้ไตรมาสที่ 1 ปี 2560 รายได้เกษตรกรที่แท้จริงขยายตัวร้อยละ 18.4 ต่อปี นอกจากนี้ ดัชนีความเชื่อมั่นผู้บริโภคเกี่ยวกับเศรษฐกิจโดยรวม ในเดือนมีนาคม 2560 อยู่ที่ระดับ 65.1 ปรับตัวดีขึ้นเป็นเดือนที่ 4 ติดต่อกัน และสูงสุดในรอบ 15 เดือน โดยมีปัจจัยบวกจากราคาน้ํามันขายปลีกในประเทศปรับตัวลดลง ทําให้ไตรมาสที่ 1 ปี 2560 ดัชนีความเชื่อมั่นผู้บริโภคเกี่ยวกับเศรษฐกิจโดยรวมอยู่ที่ระดับ 64.2
เครื่องชี้การบริโภคภาคเอกชน 2558 2559 2560
Q1 ม.ค. ก.พ. มี.ค. YTD
ภาษีมูลค่าเพิ่ม ณ ราคาคงที่ (%yoy) 1.3 1.4 3.4 2.0 3.4 5.0 3.4
%qoq_SA / %mom_SA   2.5 0.0 2.8 0.7
ปริมาณการจําหน่ายรถยนต์นั่ง (%yoy) -19.1 -6.5 38.5 23.5 49.8 40.4 38.5
%qoq_SA / %mom_SA   21.1 12.5 13.9 2.5
ปริมาณรถจักรยานยนต์จดทะเบียนใหม่ (%yoy) -0.2 5.5 3.2 -6.2 14.9 3.0 3.2
%qoq_SA / %mom_SA  - 2.1 0.2 -0.5 0.7 -
รายได้เกษตรกรที่แท้จริง (สศค.) -9.4 -0.2 18.4 8.8 20.2 28.7 18.4
ดัชนีความเชื่อมั่นผู้บริโภค 64.7 62.2 64.2 63.1 64.3 65.1 64.2
2. การลงทุนภาคเอกชนมีสัญญาณฟื้นตัวจากการลงทุนในหมวดเครื่องมือเครื่องจักร สะท้อนจากปริมาณจําหน่ายรถยนต์เชิงพาณิชย์ในเดือนมีนาคม 2560 ขยายตัวต่อเนื่องเป็นเดือนที่ 3 ติดต่อกัน ที่ขยายตัวร้อยละ 5.0 ต่อปี และเมื่อปรับผลทางฤดูกาลออก (m-o-m SA) พบว่า ขยายตัว ร้อยละ 2.9 ต่อเดือน โดยได้รับปัจจัยบวกจากยอดจําหน่ายรถกระบะขนาด 1 ตัน ที่ขยายตัวต่อเนื่องที่ร้อยละ 7.8 ต่อปี ส่งผลให้ในไตรมาสที่ 1 ปี 2560 ขยายตัวร้อยละ 5.3 ต่อปี และเมื่อปรับผลทางฤดูกาลออก (q-o-q SA) พบว่า ขยายตัวร้อยละ 10.9 ต่อไตรมาส นอกจากนี้ ปริมาณนําเข้าสินค้าทุน ในเดือนมีนาคม 2560 ขยายตัวร้อยละ 9.7 ต่อปี ทําให้ไตรมาสที่ 1 ปี 2560 ปริมาณนําเข้าสินค้าทุนขยายตัวร้อยละ 1.2 ต่อปี และเมื่อปรับผลทางฤดูกาลออก (q-o-q SA) พบว่า ขยายตัวร้อยละ 2.4 ต่อไตรมาส ในขณะที่การลงทุนในหมวดก่อสร้างมีสัญญาณทรงตัว สะท้อนจากปริมาณจําหน่ายปูนซีเมนต์ภายในประเทศ ในเดือนมีนาคม 2560 หดตัวเล็กน้อยที่ร้อยละ -0.3 ต่อปี ทําให้ไตรมาสที่ 1 ปี 2560 ปริมาณจําหน่ายปูนซีเมนต์ภายในประเทศขยายตัวร้อยละ 0.5 ต่อปี และเมื่อปรับผลทางฤดูกาลออก (q-o-q SA) พบว่า ขยายตัวร้อยละ 3.3 ต่อไตรมาส สําหรับดัชนีราคาวัสดุก่อสร้าง ในเดือนมีนาคม 2560 ขยายตัวอยู่ที่ร้อยละ 1.6 ต่อปี จากการเพิ่มขึ้นของดัชนีราคาในหมวดเหล็กและผลิตภัณฑ์เหล็กปรับตัวสูงขึ้นร้อยละ 9.7 ต่อปี ทําให้ไตรมาสที่ 1 ปี 2560 ดัชนีราคาวัสดุก่อสร้างขยายตัวที่ร้อยละ 2.0 ต่อปี ขณะที่ภาษีการทําธุรกรรมอสังหาริมทรัพย์ ในเดือนมีนาคม 2560 หดตัวร้อยละ -9.8 ต่อปี เนื่องจากปัจจัยฐานสูงที่เกิดจากมาตรการลดค่าธรรมเนียมการโอนและการจดจํานอง (ในช่วงระยะเวลา 29 ตุลาคม 2558 – 28 เมษายน 2559) แต่เมื่อปรับผลทางฤดูกาลออก (m-o-m SA) พบว่า ขยายตัวร้อยละ 4.2 ต่อเดือน ทําให้ไตรมาสที่ 1 ปี 2560 ภาษีการทําธุรกรรมอสังหาริมทรัพย์หดตัวร้อยละ -10.1 ต่อปี
เครื่องชี้การลงทุนภาคเอกชน 2558 2559 2560
Q1 ม.ค. ก.พ. มี.ค. YTD
เครื่องชี้การลงทุนก่อสร้าง
ภาษีจากการทําธุรกรรมอสังหาริมทรัพย์ (%yoy) 8.7 -2.5 -10.1 -10.8 -9.9 -9.8 -10.1
%qoq_SA / %mom_SA    -3.1 -11.1 5.8 4.2 -
ปริมาณจําหน่ายปูนซีเมนต์ (%yoy) -0.4 -1.6 0.5 2.0 -0.1 -0.3 0.5
%qoq_SA / %mom_SA   3.3 -0.6 2.3 -0.6 -
ดัชนีราคาวัสดุก่อสร้าง -4.9 -2.7 2.0 2.4 2.1 1.6 2.0
เครื่องชี้การลงทุนในเครื่องจักร
ปริมาณจําหน่ายรถยนต์เชิงพาณิชย์ (%yoy) -2.6 -2.0 5.3 4.5 6.3 5.0 5.3
%qoq_SA / %mom_SA   10.9 0.9 3.8 2.9  -
ปริมาณนําเข้าสินค้าทุน (%yoy) -2.2 -4.0 1.2 -22.4 20.4 9.7 1.2
%qoq_SA / %mom_SA    2.4 -18.3 40.7 -7.3 -
ปริมาณนําเข้าสินค้าทุนหักครื่องบิน เรือ และรถไฟ (%yoy) -1.4 -2.6 -1.7 -16.7 10.0 3.6 -1.7
%qoq_SA / %mom_SA   -0.2 -15.4 23.0 -1.2 -
3. การใช้จ่ายงบประมาณ สะท้อนจากการเบิกจ่ายงบประมาณรวม ในเดือนมีนาคม 2560 เบิกจ่ายได้จํานวน 223.6 พันล้านบาท โดยเป็นการเบิกจ่ายงบประมาณปีปัจจุบันจํานวน 204.1 พันล้านบาท แบ่งเป็นการเบิกจ่ายรายจ่ายประจํา 153.0 พันล้านบาท และรายจ่ายลงทุน 51.2 พันล้านบาท ทําให้ในช่วงครึ่งปีแรกของปีงบประมาณ 2560 รัฐบาลสามารถเบิกจ่ายงบประมาณได้ 1,605.7 พันล้านบาท หรือคิดเป็นอัตราการขยายตัวร้อยละ 2.2 ต่อปี
เครื่องชี้ภาคการคลัง
(พันล้านบาท) FY 2559 FY2560
กรอบวงเงิน
งปม. 2560 Q1/FY60 Q2/FY60 ม.ค. ก.พ. มี.ค. FYTD
รายจ่ายรัฐบาลรวม 2,807.4 2,990.4 969.1 636.6 255.0 157.9 223.6 1,605.7
(%y-o-y) 7.9  8.8 -6.4 -1.9 -1.7 -13.8 2.2
รายจ่ายปีปัจจุบัน 2,578.9 2,733.0 876.1 576.6 229.8 142.8 204.1 1,452.8
(%y-o-y) 8.4  8.5 -4.6 -4.7 3.0 -9.1 2.9
รายจ่ายประจํา 2,214.1 2,183.6 783.9 477.8 211.1 113.8 153.0 1,264.8
(%y-o-y) 5.1  6.0 -6.1 -4.4 4.5 -14.7 1.1
รายจ่ายลงทุน 364.9 549.4 92.2 98.8 18.7 29.0 51.2 191.0
(%y-o-y) 34.4  35.4 3.9 -7.2 -2.8 13.1 17.0
รายจ่ายปีก่อน 228.5 257.4 93.0 59.9 25.3 15.2 19.5 152.9
4. อุปสงค์จากต่างประเทศผ่านการส่งออกสินค้าขยายตัวได้ดี พบว่า การส่งออกในเดือนมีนาคม 2560 มีมูลค่า 20.9 พันล้านเหรียญสหรัฐ ขยายตัวร้อยละ 9.2 ต่อปี และเมื่อหักผลทางฤดูกาลออก (m-o-m SA) พบว่า ขยายตัวร้อยละ 1.6 ต่อเดือน ทั้งนี้ หมวดสินค้าสําคัญที่สนับสนุนการส่งออกในเดือนมีนาคม 2560 ได้แก่ อิเล็กทรอนิกส์ เกษตรกรรม ผลิตภัณฑ์ยางพารา เครื่องใช้ไฟฟ้า เชื้อเพลิง เคมีภัณฑ์ และยานพาหนะ เป็นสําคัญ และตลาดที่สนับสนุนการส่งออก ได้แก่ จีน ขยายตัวร้อยละ 47.6 กลุ่ม CLMV ขยายตัวร้อยละ 18.1 ญี่ปุ่น ขยายตัวร้อยละ 14.9 เวียดนาม ขยายตัวร้อยละ 25.6 สหภาพยุโรป ขยายตัว ร้อยละ 10.2 สหรัฐอเมริกา ขยายตัวร้อยละ 7.1 และออสเตรเลีย ขยายตัวร้อยละ 8.7 เป็นสําคัญ ทําให้ไตรมาสที่ 1 ปี 2560 มูลค่าการส่งออกสินค้าขยายตัวร้อยละ 4.9 ต่อปี และเมื่อหักผลทางฤดูกาลออก (q-o-q SA) ขยายตัวร้อยละ 2.5 ต่อไตรมาส สําหรับมูลค่าการนําเข้าในเดือนมีนาคม 2560 มีมูลค่า 19.3 พันล้านเหรียญสหรัฐ ขยายตัวต่อเนื่องที่ร้อยละ 19.3 ต่อปี โดยกลุ่มสินค้าที่สนับสนุนการขยายตัวของการนําเข้า ได้แก่ หมวดสินค้าวัตถุดิบและกึ่งสําเร็จรูป สินค้าเชื้อเพลิง สินค้าทุนหักรายการพิเศษ (เครื่องบิน เรือ รถไฟ) เป็นสําคัญ ทําให้ไตรมาสที่ 1 ปี 2560 มูลค่าการนําเข้าขยายตัวร้อยละ 14.8 ต่อปี และเมื่อหักผลทางฤดูกาลออก (q-o-q SA) ขยายตัวร้อยละ 5.0 ต่อไตรมาส ทั้งนี้ การส่งออกที่สูงกว่าการนําเข้าส่งผลให้ดุลการค้า ในเดือนมีนาคม 2560 เกินดุลที่ 1.6 พันล้านดอลลาร์สหรัฐ ทําให้ไตรมาสที่ 1 ปี 2560 ดุลการค้าเกินดุลที่ 4.1 พันล้านดอลลาร์สหรัฐ
ประเทศคู่ค้าหลัก 16 ประเทศ 2558 2559 2560
(สัดส่วนการส่งออกปี 58 >> 59 )   Q1 ม.ค. ก.พ. มี.ค. YTD
ส่งออกไปทั้งโลก (%yoy) -5.8 0.5 4.9 8.8 -2.8 9.2 4.9
1.สหรัฐฯ (11.2% >> 11.4%) 0.7 1.8 7.4 9.5 5.7 7.1 7.4
2.จีน (11.1% >> 11.1%) -5.4 0.3 36.9 30.8 31.1 47.6 36.9
3.ญี่ปุ่น (9.4% >> 9.5%) -7.7 2.5 -2.7 6.4 -22.6 14.9 -2.7
4.สหภาพยุโรป (9.3% >> 9.3%)  -5.7 1.0 8.7 10.4 5.4 10.2 8.7
5.มาเลเซีย (4.8% >> 4.5%) -20.2 -5.5 -3.6 5.6 -4.3 -9.3 -3.6
6.ฮ่องกง (5.5% >> 5.3%) -6.2 -3.1 6.4 -3.8 10.7 10.0 6.4
7.ตะวันออกกลาง (4.8% >> 4.2%)  -10.0 -12.4 -19.5 -19.2 -17.6 -21.5 -19.5
8.ทวีปออสเตรเลีย (5.3% >> 5.6%) 5.3 5.4 -0.7 -0.3 -10.4 8.7 -0.7
9.สิงคโปร์ (4.1% >> 3.8%) -16.2 -6.2 -20.1 49.8 -52.5 -16.0 -20.1
10.อินโดนีเซีย (3.7% >> 3.8%) -17.6 3.1 -7.6 -4.0 -14.2 -4.5 -7.6
11.แอฟริกา (3.2% >> 2.9%) -20.2 -8.8 -0.1 -1.6 5.4 -3.4 -0.1
12.เวียดนาม (4.2% >> 4.4%)  13.0 5.8 23.6 10.5 35.0 25.6 23.6
13.ฟิลิปปินส์ (2.8% >> 3.0%) 2.1 6.7 0.5 9.8 -3.5 -3.5 0.5
14.อินเดีย (2.5% >> 2.4%) -5.7 -2.7 18.2 17.7 23.1 14.9 18.2
15.เกาหลีใต้ (1.9% >> 1.9%) -9.2 -1.5 26.0 28.1 25.4 24.7 26.0
16.ไต้หวัน (1.6% >> 1.6%)  -12.0 -4.8 16.3 4.6 15.9 27.1 16.3
PS.อาเซียน-9 (25.7% >> 25.4%) -7.2 -0.9 0.4 10.3 -8.8 1.2 0.4
PS.อาเซียน-5 (15.3% >> 15.0%) -15.1 -1.5 -8.4 13.2 -23.8 -8.6 -8.4
PS.อินโดจีน-4 (10.4% >> 10.3%) 7.7 -0.1 15.5 6.4 22.2 18.1 15.5
5. เครื่องชี้เศรษฐกิจไทยด้านการผลิตได้รับปัจจัยสนับสนุนจากภาคการเกษตร สะท้อนจากดัชนีผลผลิตสินค้าเกษตรในเดือนมีนาคม 2560 ขยายตัวร้อยละ 20.1 ต่อปี และเมื่อปรับผลทางฤดูกาลออก (m-o-m SA) พบว่า ขยายตัวร้อยละ 3.2 ต่อเดือน โดยเป็นการขยายตัวในทุกหมวดสินค้า ได้แก่ หมวดพืชผลสําคัญขยายตัวร้อยละ 28.2 ตามการขยายตัวของผลผลิตข้าวเปลือก ข้าวโพด และไม้ผล เป็นหลัก หมวดปศุสัตว์ ขยายตัวร้อยละ 1.7 และหมวดประมง ขยายตัวร้อยละ 5.3 ต่อปี ทําให้ไตรมาสที่ 1 ปี 2560 ดัชนีผลผลิตสินค้าเกษตรขยายตัวร้อยละ 7.1 ต่อปี สอดคล้องกับดัชนีราคาสินค้าเกษตรที่ขยายตัวต่อเนื่องที่ร้อยละ 8.1 ต่อปี โดยเป็นการขยายตัวได้ในหมวดพืชผลสําคัญที่ร้อยละ 12.0 จากราคายางพารา และราคาปาล์มน้ํามัน เป็นสําคัญ และหมวดประมงที่ขยายตัวร้อยละ 18.0 ทําให้ไตรมาสที่ 1 ปี 2560 ดัชนีราคาสินค้าเกษตรขยายตัวร้อยละ 12.1 ต่อปี ขณะที่จํานวนนักท่องเที่ยวต่างประเทศที่เดินทางเข้าประเทศไทยในเดือนมีนาคม 2560 มีจํานวน 3.0 ล้านคน กลับมาขยายตัวร้อยละ 2.0 ต่อปี และเมื่อปรับผลทางฤดูกาลออก (m-o-m SA) พบว่า ขยายตัวร้อยละ 4.9 ต่อเดือน โดยเป็นนักท่องเที่ยวที่ขยายตัวได้ดีจากรัสเซีย กลุ่ม CLMV และเกาหลี ทําให้ไตรมาสที่ 1 ปี 2560 จํานวนนักท่องเที่ยวชาวต่างประเทศที่เดินทางเข้าประเทศไทยมีจํานวน 9.2 ล้านคน ขยายตัวร้อยละ 1.7 ต่อปี และเมื่อปรับผลทางฤดูกาลออก (q-o-q SA) พบว่า ขยายตัวร้อยละ 13.5 ต่อไตรมาส สําหรับดัชนีความเชื่อมั่นภาคอุตสาหกรรม (TISI) ในเดือนมีนาคม 2560 อยู่ที่ระดับ 87.5 ปรับตัวเพิ่มขึ้นจากระดับ 86.2 ในเดือนก่อนหน้า โดยได้รับปัจจัยสนับสนุนจากการเร่งผลิตสินค้าเพื่อรองรับการใช้จ่ายของผู้บริโภคในช่วงเทศกาลสงกรานต์ และเพื่อชดเชยวันทํางานในเดือนเมษายนที่น้อยกว่าปกติ กอปรกับราคาสินค้าเกษตรที่ปรับตัวสูงขึ้นในหลายสินค้าช่วยส่งผลดีต่อบรรยากาศการจับจ่ายใช้สอย
เครื่องชี้เศรษฐกิจด้านอุปทาน 2558 2559 2560
Q1 ม.ค. ก.พ. มี.ค. YTD
ดัชนีผลผลิตสินค้าเกษตรกรรม (%yoy) -4.4 -2.2 7.1 -3.9 8.5 20.1 7.1
%qoq_SA / %mom_SA   -0.2 -2.2 6.2 3.2
ดัชนีความเชื่อมั่นภาคอุตสาหกรรม (ระดับ) 85.8 85.9 87.0 87.2 86.2 87.5 87.0
นักท่องเที่ยวต่างชาติ (%yoy) 20.6 8.9 1.7 6.5 -3.2 2.0 1.7
%qoq_SA / %mom_SA   13.5 11.6 -5.9 4.9
6. เสถียรภาพเศรษฐกิจภายในประเทศยังอยู่ในเกณฑ์ดี และเสถียรภาพภายนอกอยู่ในระดับที่มั่นคง สะท้อนจากอัตราเงินเฟ้อทั่วไปในเดือนมีนาคม 2560 อยู่ที่ร้อยละ 0.8 ต่อปี ชะลอลงจากเดือนก่อนหน้า และปรับตัวลดลงเป็นครั้งแรกในรอบ 3 เดือน จากการที่ราคาน้ํามันดิบโลกปรับลดลง รวมถึงราคาผักผลไม้หลายประเภทที่มีการปรับตัวลดลงจากอุปทานส่วนเกินของผักผลไม้บางชนิดในช่วงฤดูกาล นอกจากนี้ ราคาอาหารสดประเภทอื่นๆ มีการปรับลดลงเช่นเดียวกัน ขณะที่อัตราเงินเฟ้อพื้นฐานอยู่ที่ร้อยละ 0.6 ทําให้ไตรมาสที่ 1 ปี 2560 อัตราเงินเฟ้อทั่วไป และอัตราเงินเฟ้อพื้นฐานขยายตัวร้อยละ 1.3 และ 0.7 ต่อปี ตามลําดับ สําหรับอัตราการว่างงานในเดือนมีนาคม 2560 อยู่ที่ร้อยละ 1.3 ของกําลังแรงงานรวม ทําให้ไตรมาสที่ 1 ปี 2560 อัตราการว่างงาน อยู่ที่ระดับร้อยละ 1.2 ของกําลังแรงงานรวม ขณะที่สัดส่วนหนี้สาธารณะต่อ GDP ณ สิ้นเดือนกุมภาพันธ์ 2560 อยู่ที่ระดับร้อยละ 42.0 ซึ่งอยู่ภายใต้กรอบความยั่งยืนทางการคลังที่ตั้งไว้ไม่เกินร้อยละ 60 สําหรับเสถียรภาพภายนอกยังอยู่ในระดับมั่นคง และสามารถรองรับความเสี่ยงจากความผันผวนของเศรษฐกิจโลกได้ สะท้อนจากทุนสํารองระหว่างประเทศ ณ สิ้นเดือนมีนาคม และสิ้นไตรมาสที่ 1 ปี 2560 อยู่ที่ระดับ 180.9 พันล้านดอลลาร์สหรัฐ ซึ่งคิดเป็นสัดส่วน 3.3 เท่าเมื่อเทียบกับหนี้ต่างประเทศระยะสั้น
เครื่องชี้เสถียรภาพเศรษฐกิจ 2558 2559 2560
Q1 ม.ค. ก.พ. มี.ค. YTD
ภายในประเทศ
เงินเฟ้อทั่วไป (%yoy) -0.9 0.2 1.3 1.6 1.4 0.8 1.3
เงินเฟ้อพื้นฐาน (%yoy) 1.1 0.7 0.7 0.7 0.6 0.6 0.7
อัตราการว่างงาน (yoy%) 0.9 1.0 1.2 1.2 1.1 1.3 1.2
หนี้สาธารณะ/GDP 44.4 42.4 42.0* 42.0 42.0 - 42.0
ภายนอกประเทศ
ดุลบัญชีเดินสะพัด (พันล้าน $) 32.1 46.4 5.7* 5.0 5.7 - 5.7
ทุนสํารองทางการ (พันล้าน $) 156.5 171.9 180.9 179.2 183.0 180.9 180.9
ฐานะสุทธิ Forward (พันล้าน $) 11.7 25.8 26.6 23.6 22.9 26.6 26.6
ทุนสํารองทางการ/หนี้ ตปท.ระยะสั้น (เท่า) 3.0 3.2 3.3* 3.3 3.3 - 3.3
*ข้อมูล ณ เดือนกุมภาพันธ์ 2560
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง